b'\n_START_ARTICLE_\nLeviatan\n_START_PARAGRAPH_\nAng leviatan (Ingles: Leviathan; Hebreo: \xd7\x9c\xd6\xb4\xd7\x95\xd6\xb0\xd7\x99\xd6\xb8\xd7\xaa\xd6\xb8\xd7\x9f, makabago\xc2\xa0Liwyatan Tiberyano\xc2\xa0Liwy\xc4\x81\xe1\xb9\xaf\xc4\x81n\xc2\xa0; "nakapilipit; pinilipit" sa Bibliya) ay isang uri ng malaking ahas o dambuhala na may maraming mga ulo na naninirahan sa karagatan. Sa nobelang Moby-Dick, tumutukoy ito sa mga balyena, maging sa makabagong Hebreo.\n_START_SECTION_\nSa Bibliya\n_START_PARAGRAPH_\nAng Leviathan ay inilarawan sa Job 41:1-34. Sa Awit 74, ang Diyos ay sinasabing "nagputol ng mga ulo ng Leviathan sa mga piraso" bago ibigay ang laman nito sa mga tao ng ilang. Sa Awit 104, ang Diyos ay pinuri sa paggawa ng lahat ng mga bagay kabilang ang Leviathan. Ayon sa Isaias 27:1, "Sa araw na yaon ay parurusahan ng Panginoon, ng kaniyang matigas at malaki at matibay na tabak ang leviatan na maliksing ahas, at ang leviatan na lumilikaw na ahas, at kaniyang papatayin ang dragon na nasa dagat." Naging singkahulugan na ito ng kahit anong malaking nilalang o halimaw sa dagat.'